Kaamerad annavad politseile eelise, ent sellega kaasneb ka suur vastutus. Asjata ei karda inimesed kõikvõimalike valvesüsteemide negatiivset mõju, kus teatud ametnikud võivad luba küsimata piiluda inimeste eraellu ja saadud informatsiooni  isiklikes huvides ära kasutada. Jõustruktuuride krooniline alarahastamine muudab sealsed töötajad avatuks korruptsioonile ning teatud huvigruppide tööriistaks kujunemisele, kohati on sellele väga raske vastu seista. Hiljutine politsei arapp Võrumaa Teataja toimetuses näitas, et otsima ei tuldud mitte ühe aastataguse kriminaalasjaga seotud dokumente, vaid infot selle kohta, kes on lekitanud toimetusele andmeid endise Võru maavanema ja linnapea, praeguse Riigikogu liikme Ülo Tuliku tegevuse kohta.